જમીન સંપાદન ધારામાં સુધારા અંગેનો વટહુકમ સરકારે ચાર વખત બહાર પાડ્યો હતો, કેમ કે આ મુદ્દે સરકાર વિપક્ષ સાથે સર્વસંમતિ સાધવામાં નિષ્ફળ રહેતાં તેને સંસદમાં પસાર કરાવી શકી ન હતી. આખરે સરકારે આ ધારામાં સુધારા અંગેનો ખરડો પાછો ખેંચી લીધો હતો. આ જ પ્રકારે સરકારે શત્રુ સંપત્તિ અંગેનો વટહુકમ મંજૂરી માટે રાષ્ટ્રપતિને પાંચમી વખત મોકલ્યો હતો. રાષ્ટ્રપતિ પ્રણવ મુખરજીએ તેને મંજૂરી તો આપી પરંતુ સાથે એવું પૂછ્યું પણ ખરું કે એવી તે કઈ અનિવાર્યતા છે કે આ વટહુકમને પાંચમી વખત મોકલવો પડ્યો! ખરી વાત એ છે કે સરકાર આ મુદ્દે પણ વિપક્ષ સાથે સર્વસંમતિ સાધી શકી નથી.